

**IV сайланған Алматы қаласы мәслихаты ХI сессиясының 2008 жылғы 2 шілдедегі N 118 "Алматы қаласында жануарларды ұстау Ережесін бекіту туралы" шешіміне өзгерістер мен толықтырулар енгізу туралы**

***Күшін жойған***

IV сайланған Алматы қаласы мәслихаты ХІІ сессиясының 2008 жылғы 10 қазандағы N 150 шешімі. Алматы қаласы Әділет департаментінде 2008 жылғы 21 қазанда N 798 тіркелді. Күші жойылды - Алматы қаласы мәслихатының 2013 жылғы 28 тамыздағы № 167 шешімімен

      РҚАО-ның ескертпесі!

      Алматы қаласы мәслихатының 2012.09.14 № 56 шешімімен күші жойылуы көзделген (01.01.2013 бастап күшіне енеді).

      Күшін жою туралы шешімнің күші жойылды - Алматы қаласы мәслихатының 2012.12.12 № 86 шешімімен.

      Ескерту. Күші жойылды - Алматы қаласы мәслихатының 28.08.2013 N  167 шешімімен.

      "Қазақстан Республикасындағы жергілікті мемлекеттік басқару туралы" Қазақстан Республикасы Заңы 7 бабының 1 тармағына сәйкес ІV сайланған Алматы қаласы мәслихаты **ШЕШІМ ЕТТІ:**

      1. IV сайланған Алматы қаласы мәслихаты ХI сессиясының "Алматы қаласында жануарларды ұстау Ережесін бекіту туралы" 2008 жылғы 2 шілдедегі N 118 шешіміне (нормативтік құқықтық актілердің мемлекеттік тіркеу тізілімінде N 787 рет санымен 2008 жылдың 14 тамызында тіркелген, 2008 жылдың 28 тамызында "Алматы ақшамы" газетінің N 98 нөмірінде және 2008 жылдың 30 тамызында "Вечерний Алматы" газетінің N 104-105 нөмірлерінде жарияланған) мынадай өзгерістер мен толықтырулар енгізілсін:

      көрсетілген шешімімен бекітілген Алматы қаласында жануарларды ұстау Ережесіне:

      7 тармақ келесі мәтіндегі абзацпен толықтырылсын "Иттер мен мысықтардың санын реттеу оларды иелерінің қалауы бойынша олардың есебінен ветеринарлық емханаларда зарарсыздандыру арқылы жүзеге асырылады";

      22 тармақ алынып тасталсын;

      17 тармақтың 7 тармақшасындағы үшінші абзац алынып тасталсын;

      5 тараудың тақырыбы жаңа редакциядағы келесі мазмұнда жазылсын:

      "5 тарау. Алматы қаласында жануарларды ұстау Ережесінің орындалуы";

      33 тармақта:

      "Пәтер иелері кооперативі, тұрғын үй кооперативі, жеке жайлар иелері кооперативі, кондоминиумдар:" сөздері "Осы Ережелерді сақтауға өкілетті органдарға жәрдемдесу мақсатында пәтер иелері кооперативтері, тұрғын үй кооперативтері, жеке жайлар иелері кооперативтері, кондоминиумдар:" сөздерімен ауыстырылсын;

      1 тармақша жаңа редакциядағы келесі мазмұнда жазылсын:

      "1) өз қарамағындағы үйлерде пәтер иелері ұстайтын жануарлардың саны туралы мәліметтерді жинайды және оларды тіркеуді жүзеге асыру үшін өкілетті органдарға (тіркеу органдарына) береді;".

      2. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*IV сайланған Алматы қаласы*

*мәслихаты XІII сессиясының*

*төрағасы                                   Б. Оспанов*

*ІV сайланған Алматы қаласы*

*мәслихатының хатшысы                       Т. Мұқашев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК